cyanic-selkie/wikianc huggingface dataset:
Trikamaronin taistelu
Taistelun jälkeen
Taistelun jälkeen Gelimer pakeni ja Belisarius lähetti Johannes Armenialaisen 200 miehen kanssa ajamaan häntä takaa. Viiden päivän kuluttua Johannes sai kuitenkin surmansa, kun eräs nuorempi upseeri oli juovuksissaan ampunut vahingossa nuolen hänen kaulaansa. Gelimer pakeni Hippo Regiukseen (nykyinen Annaba Algeriassa), ja sieltä muinaiseen maurien kaupunkiin Medeukseen, joka sijaitsi Numidian rajalla Papuavuoren rinteillä. Belisariuksen joukot saartoivat kaupungin, ja monen viikon piirityksen ja neuvottelujen jälkeen Gelimer suostui antautumaan maaliskuussa 534. Sota päättyi, ja vandaalien kuningaskunta oli lakannut olemasta. Belisarius lähetti joukkojaan turvaamaan Korsikan, Sardinian, Baleaarit, Gibraltarin ja Caesarean kaupungin Mauretaniassa. Vallatut alueet organisoitiin uudelleen Itä-Rooman uusiksi provinsseiksi. Lopulta Belisarius palasi Konstantinopoliin ja sai sankarin vastaanoton. Justinianus myönsi hänelle triumfin ja konsulin arvon. Gelimer sai Justinianukselta maatilan Galatiasta, missä hän sai asua perheensä kanssa. Noin 2 000 vangiksi saatua vandaalisoturia värvättiin Itä-Rooman armeijaan ja lähetettiin Persian vastaiselle rajalle. Uusi African provinssi ei kuitenkaan pysynyt rauhallisena. Roomalaiset joutuivat taistelemaan maureja ja kapinallisia vastaan, ja vasta 500-luvun lopulla keisari Maurikioksen aikana provinssi oli suhteellisen kukoistava ja rauhallinen.
The Union
The Union (alias U.P. Y.O.U.R.S.: Union of People You OUghtta Respect, Son) oli stable World Wrestling Federationissa. Se muodostui entisistä Corporationin jäsenistä: Ken Shamrock, Test, Big Show ja johtaja, Mick Foley.
Historia
Taisteluissa Corporate Ministryä vastaan Unionia johti syrjäytetty johtaja Vince McMahon, ja eräät WWF:n painijat sekä WWF:n komissaari Shawn Michaels auttoivat silloin tällöin. Kaikki he olivat entisiä Corporationin jäseniä.
Over the Edge -tapahtumassa Union voitti Corporate Ministryn edustaman joukkueen kahdeksan miehen tag team -ottelussa.
Ahvenlampi (Parkano, Luomankylä)
Ahvenlampi eli Ahvenlammi on Pirkanmaalla Parkanossa Luomankylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Ahvenlampi on osa Vatajanjoen valuma-aluetta.
Helminauha
Helminauha on vuonna 2007 perustettu suomalainen yhtye, jonka ohjelmistoon kuuluu iskelmä- ja tanssimusiikkia. Alkuaikoina yhtye tunnettiin nimellä "Tahdissa". Helminauha valittiin musiikkitoimittajien toimesta vuoden 2013 tanssittajatulokkaaksi.
Harsokorennot
Harsokorennot (Chrysopidae) on verkkosiipisiin kuuluva hyönteisheimo. Siihen kuuluu maailmanlaajuisesti lähes 2000 lajia 85 eri suvussa.
Harsokorennot ovat luultavasti yleisimmin tavattu verkkosiipisten ryhmä. Ruumiin väri vaihtelee heleän vaaleanvihreästä, joka on heimolle tyypillinen väritys, ruskeaan. Verkkosilmät ovat usein kullanväriset, mistä heimon tieteellinen nimi juontaa juurensa. Siivet ovat kirkkaan läpinäkyvät ja levossa korento pitää niitä takaruumiin sivuilla. Tuntosarvet ovat pitkät. Aikuiset harsokorennot liikkuvat yöllä ja tulevat usein valolle. Niitä voikin löytää päiväsaikaan lepäämässä ulkovalojen ja ikkunoiden lähistöltä. Ne syövät lähinnä mettä ja siitepölyä, mutta tilaisuuden tullen myös kirvoja, punkkeja ja muita selkärangattomia. Käsiteltäessä korento voi erittää epämiellyttävää hajua.
Naaras munii öisin yksittäisiä munia, jotka sijaitsevat rihmamaisen varren päässä. Harsokorentojen toukat ovat liikkuvia petoja. Monien lajien toukat keräävät saalistamiensa hyönteisten tyhjiä kuoria takaruumiinsa karvoitukseen hämäten näin lintuja ja muita saalistajia. Koteloituessaan toukka tekee erittämästään silkistä kotelon ja kiinnittyy lehden alapinnalle.
Hyönteinen puree harvoin myös ihmistä. Purema vastaa mäkäräisen puremaa.
Lajit Suomessa
Suomesta on tavattu 16 harsokorentolajia. Vuoden 2010 Suomen kansallisen uhanalaisarvioinnin mukaan yksikään laji ei ole uhanalainen, mutta kaksi lajia on luokiteltu silmälläpidettäviksi (NT) ja yksi laji jätettiin tuoreiden havaintojen puutteessa arvioimatta (NE).
Luettelo noudattaa lajien systemaattista järjestystä.
Larry Rucchin
Lawrence ”Larry” Rucchin (12. toukokuuta 1967 Thunder Bay, Ontario – 20. kesäkuuta 2002 Hamilton) oli kanadanitalialainen jääkiekkoilija, pelipaikaltaan oikea puolustaja. Rucchin pelasi vuosina 1992–1997 ja 2000–2001 Italian jääkiekon pääsarjassa ja voitti Italian-mestaruuden vuosina 1993 ja 1994.
Syksyllä 2001 Rucchin pelasi vielä kolme ottelua Ontario Hockey Association Senior A liigassa. Larry Rucchin kuoli syöpään kesäkuussa 2002. Hän oli Steve Rucchinin veli.
Italian maajoukkueessa Rucchin pelasi olympialaiset 1998 ja MM-kisoissa vuosina 1997, 1998, 1999 ja 2001.
Philip Joseph Garrigan
pienoiskuva|Philip Joseph Garrigan Philip Joseph Garrigan (8. syyskuuta 1840 – 14. lokakuuta 1919) oli irlantilaissyntyinen yhdysvaltalainen roomalaiskatolinen piispa. Hänet vihittiin papiksi 11. kesäkuuta 1870 ja nimitettiin Sioux Cityn hiippakunnan johtoon 21. maaliskuuta 1902. Piispaksi vihkiminen seurasi 25. toukokuuta. Pääkonsekraattorina toimi Thomas Daniel Beaven, jota avustivat Edward Patrick Allen ja Thomas James Conaty.
Garrigan kuoli 79-vuotiaana virassa.
No Stone Unturned
No Stone Unturned on The Rolling Stonesin lokakuussa 1973 julkaistu kokoelma-albumi. Albumin kappaleista seitsemän oli julkaistu Britanniassa ainoastaan singlejen b-puolilla. Loput ovat kappaleita, joita ei ollut koskaan julkaistu Britanniassa albumilla, paitsi jotkut EP:llä. Kappale ”Congratulations” oli julkaistu ainoastaan Yhdysvalloissa albumilla 12 X 5.
Kappaleet
A-puoli B-puoli
Bagno Vignoni
thumb|Bagno Vignoni Bagno Vignoni on kylä Italian Toscanassa, San Quirico d'Orcian kunnassa. Se on myös kylpylä, sillä siellä sijaitsee kuumia rikkipitoisia lähteitä ja koko kylän keskusta on rakennettu suuren lämpimän veden täyttämän altaan ympärille.
Historia
Lähde tunnettiin jo etruskien aikaan. Myöhemmin siellä kävivät kylpemässä roomalaiset, myös monet paavit ja pyhimykset. Muun muassa Katariina Sienalainen kävi siellä. Keskiajalla pyhiinvaeltajat pysähtyivät kylpylään lepäämään matkatessaan Via Francigenan pyhiinvaellusreittiä Roomaan.
Feministinen aloite
Feministinen aloite (lyh. FI tai F!, ) on vuonna 2005 perustettu ruotsalainen puolue. Se määrittelee itsensä kaikenlaista syrjintää vastaan taistelevaksi feministiseksi puolueeksi. FI:n perustajiin kuuluivat muun muassa Gudrun Schyman ja Tiina Rosenberg. Puolue sai ensimmäisen europarlamentaarikkonsa vuonna 2014.
Alkuvuodet
Huhtikuussa 2005 Tukholmassa perustettu FI on osallistunut vaaleihin vuoden 2006 valtiopäivävaaleista lähtien, joissa se oli mukana vielä pelkkänä kansanliikkeenä omalla listallaan saaden 0,7% äänistä. FI:n ensimmäistä vaalikampanjaa tukivat kansainvälisesti tunnetut feministit Jane Fonda ja Eve Ensler. Alkuaikoina ryhmää vaivasivat henkilöriidat ja negatiivinen mediahuomio. Linde ja Witt-Brattström erosivat liikkeestä ristiriitojen takia, Lokakuussa 2005 Rosenberg ilmoitti eroavansa viitaten itseensä ja feministeihin yleensä kohdistuneisiin hyökkäyksiin ja poliittiseen keskusteluilmapiiriin, joka hänen mukaansa oli uhka sukupuolitutkimukselle. Puolueeksi FI järjestäytyi talvella 2007. Vuoden 2009 europarlamenttivaaleihin se sai rahoitusta rahoitusta muun muassa Abba-yhtyeen Benny Anderssonilta, keräten yhteensä 2,2% kannatuksen.
Ensimmäiset kunnanvaltuutetut
thumb|Gudrun Schyman ja FI:n rahanpolttotempaus vuoden 2010 [[Almedalsveckanilla.]]
Heinäkuussa 2010 FI nousi otsikoihin tempauksellaan, jossa sen jäsenet polttivat 100 000 kruunun edestä seteleitä kiinnittääkseen huomiota sukupuolten välisiin palkka-eroihin. Puolueen mukaan miehet ansaitsevat Ruotsissa joka minuutti kyseisen summan verran enemmän kuin naiset. Poltetut rahat oli lahjoittanut Malmössä toimiva mainostoimisto. Syyskuussa järjestetyissä valtiopäivävaaleissa FI keräsi 0,4% äänistä. Samaan aikaan pidetyissä kunnallisvaaleissa puolue sai yhteensä neljä valtuutettua Simrishamnissa, jossa puheenjohtaja Gudrun Schyman oli ehdolla.
Eurovaalit 2014
FI:n jäsenmäärä on ollut nousussa koko 2010-luvun ajan. Alkuvuoden 2014 aikana se nousi räjähdysmäisesti tammikuun 3 000:sta jäsenestä, niin että toukokuun lopussa jäseniä oli jo lähes 15 000. Ennen toukokuussa 2014 pidettyjä europarlamenttivaaleja gallupit lupasivat puolueelle noin 4% kannatusta. FI sai lopulta 5,3% ääniosuuden ja yhden edustajan Euroopan parlamenttiin, kun valituksi tuli romanitaustainen Soraya Post. Puolueen vaalilauseena oli "Ut med rasisterna, in med feministerna!" eli "Rasistit ulos, feministit sisään!", jolla viitattiin Ruotsissa FI:n tavoin nousussa olevaan Ruotsidemokraatit-puolueeseen. Puolue liittyi parlamentissa sosiaalidemokraattiseen Euroopan parlamentin sosialistien ja demokraattien ryhmään.
Valtiopäivävaalit 2014
Puolue odotti läpimurtoa vuoden 2014 valtiopäivävaaleissa, mutta kannatus jäi hieman yli kolmeen prosenttiin ja jäi parlamenttiin vaadittavasta neljän prosenttiyksikön äänikynnyksestä.
Organisaatio
Feministisen aloitteen korkein elin on puoluekokous, joiden välillä päätökset tekee 15 edustajan puoluehallitus. FI:llä ei ole varsinaista puheenjohtajaa, vaan tehtäviä hoitaa kolme puhehenkilöä (talesperson).
Oscar von Sydow
Oscar Fredrik von Sydow (12. heinäkuuta 1873 Kalmar – 19. elokuuta 1936 Drottningholm) oli ruotsalainen poliitikko ja virkamies.
Oscar von Sydow oli Henrik August von Sydowin ja Euphrosyne Maria Modinin poika, joka syntyi mutta varttui Norrlannissa. Hän kävi koulua Östersundissa ja Uppsalassa. Vuonna 1906 hänestä tuli virkamies, ja keväällä 1911 hän astui maaherran virkaansa Gävleborgin läänissä, ja syksyllä hänestä tuli Norrbottenin läänin maaherra. Hammarskjöldin ja Swartzin hallituksissa 1914–1917 hän oli siviiliministeri. Vuosina 1919–1920 hän oli mukana kansainvälisessä komissiossa joka veti uuden rajan Tanskan ja Saksan välillä.
Vuonna 1917 von Sydowista tuli Göteborgin ja Bohusin läänin maaherra.
De Geerin eron jälkeen tammikuussa 1921 hänestä tehtiin Ruotsin pääministeri ennen vaalia. Tässa virassa hän istui 23. helmikuuta – 13 lokakuuta 1921. Hänen aikanaan kuolemanrangaistus kumottiin.
Oscar von Sydow oli puheenjohtajana Riksföreningen för svenskhetens bevarande i utlandetissa vuodesta 1925.
Vuosina 1934–1936 von Sydow oli valtakunnanmarsalkka (riksmarskalk).
Timothy Anthony McDonnell
Timothy Anthony McDonnell (s. 23. joulukuuta 1937 New York) on yhdysvaltalainen roomalaiskatolinen piispa. Hänet vihki papiksi New Yorkin arkkihiippakuntaan Francis Joseph Spellman 1. kesäkuuta 1963. Hänet nimitettiin New Yorkin vihkipiispaksi sekä Seminan titulaaripiispaksi 30. lokakuuta 2001, ja piispaksi vihkiminen seurasi 12. joulukuuta. Pääkonsekraattorina toimi Edward Michael Egan, jota avustivat Henry Joseph Mansell ja Robert Anthony Brucato.
McDonnell sai 9. maaliskuuta 2004 nimityksen Springfieldin piispaksi, jonka virkaan hänet asetettiin 1. huhtikuuta.
Yōichirō Kakitani
(s. 3. tammikuuta 1990 Osaka, Japani) on japanilainen jalkapalloilija.
Jalkapallomaajoukkue
on osallistunut mm. Maailmanmestaruuskilpailuihin 2014.
HMS Koster (M73)
HMS Koster (runkonumero M73) oli Ruotsin laivaston Landsort-luokan miinantorjunta-alus, joka modernisoitiin Koster-luokan alukseksi.
Valmistus
Alus tilattiin 31. tammikuutakuuta 1984 Karlskronan laivastontelakalta. Se laskettiin vesille 16. tammikuuta 1986 ja alus valmistui 30. toukokuuta.
Palvelus
Alus on palveluksessa 2015.
Monument
Monument on turkkilaisen death metal -yhtye Carnophagen toinen studioalbumi, joka julkaistiin 23. syyskuuta 2016 levymerkillä Unique Leader Records. Albumi on yhtyeen ensimmäinen sitten vuoden 2008 esikoisalbumin Deformed Future // Genetic Nightmare, minkä jälkeen yhtye jäi vuoteen 2014 saakka kestäneelle tauolle.
Nukumanu
Nukumanu voi tarkoittaa ainakin seuraavia asioita:
Šaiba Arena
Šaiba Arena on monikäyttöareena Sotšissa Venäjällä. Šaiba tarkoittaa venäjäksi kiekkoa.
Areenalla pelataan vuoden 2014 talviolympialaisten jääkiekko-otteluita ja myös alle 18-vuotiaiden MM-kisat 2013. Paralympialaisissa siellä pelataan kelkkakiekkoa.
Areena on rakennettu siten että se voidaan myöhemmin siirtää toiseen kaupunkiin. Siihen mahtuu 7000 katsojaa.
Kalajärvi
Julkiset palvelut
Kalajärven palvelutori sijaitsee Pohjois-Espoossa, Kalajärven paikalliskeskuksessa. Palvelutorin kiinteistö tunnetaan myös nimellä Ruskatalo. Palvelutorilla toimivat Espoon kaupungin asiointipiste, terveyskeskus, hammashoitola, neuvola ja kirjasto. Lisäksi Kalajärven palvelutorilla on neljä kuntalaisten yhteiseen käyttöön tarkoitettua tilaa: iso sali, opetustila, työtila ja kokoustila.
Kalajärven koulu on ala- ja yläkoulun käsittävä yhtenäiskoulu. Koulun tiloissa toimivat lisäksi esikoulu ja nuorisotoimen ylläpitämä nuorisotila, josta löytyy urheilu- ja vapaa-ajan tiloja. Päiväkoti on koulun vieressä ja tarjoaa palvelujaan alueen leikki-ikäisille. Espoon seurakuntayhtymän kappeli ja seurakuntatalo on Kalajärven palvelutorin vieressä.
Kalajärven keskustaajamassa on laaja puistoalue sekä kunnalliset leikkipuistot, joista Espoon Islannissa sijaitsevan ystävyyskaupungin Sauðárkrókurin mukaan nimetty Saudarkrokurin puisto on laajin.
Yksityiset palvelut
Kalajärven keskustaajamassa on ostoskeskus, jossa toimivat muun muassa K-Market, parturi, apteekki, kuntosali ja kaksi pizzeriaa. Kalajärvellä on myös moottoripyöräliike, autokorjaamoita, sekä muita palvelualan yrityksiä. Vesipuisto ja laskettelukeskus Serena, sekä Korpilammen hotelli-ravintola ovat Kalajärveltä muutaman kilometrin päässä Lahnuksessa. Huoltoasemakin on Lahnuksessa, parin kilometrin päässä Kalajärven keskustasta.
Ympäristö
thumb|left|Kalajärvi ilmakuvassa kesäkuussa 2016. Kalajärven rakennettu alue on yksinomaan pientaloaluetta, joka ryhmittyy Vihdintien molemmin puolin, sekä Niipperintien varteen. Länsiosassa sijaitsevan Kalajärven rannat ovat myös pääosin rakennettu omakotitaloalueeksi. Kalajärvellä on runsaasti vapaata luontoa. Keimolaan asti ulottuvat metsäalueet muodostavat yhtenäisen aarnialueen, jossa on paikallisia luontonähtävyyksiä, muun muassa Tremansskärr. Bodominjärven suuntaan aukeavat pellot, joita pitkälti viljelevät yhä samat ruotsinkieliset suvut kuin vuosisatoja sitten.
Kalajärven läpi kulkevat talvisin latureitit, joita pitkin pääsee pääkaupunkiseudun keskuksiin, sekä Pohjois-Espoon ja Nuuksion eräalueille. Vihdintien varren polkupyöräreitit ovat kesäisin erittäin suosittuja pääkaupunkilaisten suunnistaessa Luukinjärven rannoille, muutaman kilometrin matkan päähän Kalajärveltä. Kalajärvellä on myös oma valaistu pururata, talvisin hiihtolatu, sekä runsaasti hevostalleja ratsastusharrastajille. Kymmenen kilometrin säteellä Kalajärvestä on viisi täysimittaista golf-kenttää, oma skeittipuisto ja mahdollisuuksia erilaisten palloilulajien harrastamiseen.
Asukasyhdistykset
Alueen asukasyhdistys on nimeltään Kalajärvi-seura ry. Kalajärvellä toimivat aktiivisesti myös Estrada-musiikkikoulu (ent. Pohjois-Espoon Musiikkikoulu), urheiluseura Pohjois-Espoon Ponsi, Kalajärven koulun vanhempainyhdistys, Espoon Röylän Kalastuskunta, Partiolippukunta Pohjois-Espoon Kalahaukat ry, sekä monia muita yhdistyksiä.
Bruno Walter
thumb|right|Bruno Walter Bruno Walter (syntymänimi Bruno Walter Schlesinger, 15. syyskuuta 1876 Berliini – 17. helmikuuta 1962 Kalifornia) oli saksalaissyntyinen kapellimestari. Walter aloitti uransa pianistina mutta vaihtoi kapellimestariksi vuonna 1894 Kölnin oopperassa. Vuosina 1933–1939 Walter oleskeli useissa maissa asettuen lopuksi Yhdysvaltoihin. Muusikko alkoi käyttää sukunimenään Walteria 1896 ja vaihtoi siihen virallisesti muutettuaan Itävaltaan 1911.
Dekadi
Dekadi tarkoittaa (matematiikassa) luonteeltaan logaritmista väliä, jonka yläraja on alarajan kymmenkerta. Esimerkiksi väli [100, 1 000[ muodostaa yhden dekadin.
Markus Oscarsson
Markus Oscarsson (9. toukokuuta 1977 Västerås) on ruotsalainen ratamelonnan olympiavoittaja, joka seuratasolla edustaa Västerås kanotföreningiä.
Oscarsson voitti nuorten MM-kilpailuissa Japanissa kaksi hopeamitalia 1 500 ja 1 000 metrin matkoilla vuonna 1995. Henrik Nilssonin kilpapariksi ryhdyttyään hän saavutti olympiahopeaa kajakkikaksikoiden 1 000 metrillä Sydneyssä 2000. Poznańin MM-kilpaiuissa 2001 he saavuttivat kajakkikaksikoiden 500 metrillä pronssia. Sevillassa 2002 ja Gainesvillessä 2003 he voittivat 1 000 metrillä maailmanmestaruuden. Ateenan olympialaisissa 2004 he voittivat 1 000 metrillä kultaa. Oscarsson piti taukoa kilpaurheilusta vuonna 2005. Hän palasi radoille vuonna 2006 ja voitti Szegedissä maailmanmestaruuden kajakkiyksiköiden 1 000 metrillä kukistamalla Ison-Britannian Tim Brabantsin 0,06 sekunnilla. Szegediin Oscarsson palasi vuonna 2011 ja saavutti Nillssonin kanssa kaksikoiden 1 000 metrillä MM-hopeaa.
Oscarsson on 184 cm pitkä ja painaa 84 kg.
Porin seudun kansalaisopisto
pienoiskuva|Porin seudun kansalaisopiston opistotalo (Gallen-Kallelankatu 14) Porin seudun kansalaisopisto on Satakunnan suurin vapaan sivistystyön oppilaitos, joka koostuu kansalaisopistosta ja Porin kesäyliopistosta. Oppilaitoksen omistaa Porin kaupunki. Porin seudun kansalaisopisto aloitti toimintansa nykyisellä nimellään 1.1.2011. Opisto syntyi, kun vuonna 1917 perustettu Porin kaupungin työväenopisto ja Ulvilan kansalaisopisto yhdistyivät. Vuonna 2017 Porin seudun kansalaisopisto juhli 100-vuotista taivaltaan. Päätös työväenopiston perustamisesta Poriin tehtiin monien vaiheiden jälkeen toukokuussa 1917 ja saman vuoden lokakuussa vietettiin jo avajaisia.
Porin seudun kansalaisopisto on vapaan sivistystyön oppilaitos, jonka tehtävänä on kannustaa kaupunkilaisia elinikäiseen oppimiseen ja aktiiviseen kansalaisuuteen. Opisto järjestää kaikille avointa kansalaisopistotoimintaa Porissa ja Ulvilassa. Kansalaisopisto tarjoaa monipuolisia ja edullisia kursseja mm. tieto- ja viestintätekniikassa, kielissä, kuvataiteessa, käsityössä, liikunnassa ja musiikissa. Kansalaisopiston alaisuudessa toimii Käsityökoulu Taitis, joka järjestää käsityön taiteen perusopetuksen yleistä oppimäärää 7-16-vuotiaille lapsille ja nuorille. Vuonna 2016 kansalaisopiston opetustuntimäärä oli 21165 ja osallistujia oli 14710. Osallistujista noin 80 % on naisia. Kursseja järjestettiin 909 ja niitä opettamassa oli 191 tuntiopettajaa.
Porin kesäyliopisto on perustettu vuonna 2014. Kesäyliopisto järjestää ammatillista täydennyskoulutusta ja avointa yliopisto-opetusta.
Kansalaisopisto toimii opistotalossa Porin keskustassa osoitteessa Gallen-Kallelankatu 14. Lisäksi opiston käytössä on käsityökeskukset Porissa (Valtakatu 20) ja Ulvilassa (Lääkärinpolku 2). Näiden lisäksi opiston kursseja järjestetään kouluilla ja muissa toimipaikoissa eri puolilla Poria ja Ulvilaa.
Progeria
thumb|275px|right|Progerialapsen solun [[tuma (alhaalla oikealla) on epämuodostunut. Yläpuolella terveen ihmisen tuma.]]
Progeria eli Hutchinsonin–Gilfordin syndrooma on mutaation aiheuttama tauti, jonka seurauksena lapsi vanhenee 6–10 kertaa normaalia nopeammin. Jo 5-vuotiaina potilailla on monia vanhuuden tunnusmerkkejä kuten kaljuuntumista ja ryppyjä. Progeriapotilailla ei kuitenkaan tavata kaikkia vanhuuden ominaisuuksia kuten syövän esiintymistiheyden kasvua tai hermosolujen tuhoutumista, neuropatiaa. Progeriaa sairastavat elävät keskimäärin 13-vuotiaiksi, vain harva elää yli 16-vuotiaaksi. Vanhimmaksi elänyt progeriapotilas oli kuollessaan yli 30-vuotias. Progeria aiheuttaa ainoastaan ennenaikaisen fyysisen vanhenemisen; sairaus ei vaikuta ihmisen henkisiin ominaisuuksiin. Progeria ei siis kasvata todennäköisyyttä dementoitua poikkeuksellisen nuorena.
Progeria havaitaan yleensä lapsen ollessa 18–24 kuukauden ikäinen. Progeriasta kärsivä lapsi kuolee tavallisimmin sydänvikaan. Erään tutkimuksen mukaan syövän hoidossa käytettävät farnesyylitransferaasi-inhibiittorit saattaisivat auttaa progeriaan tai jopa parantaa sen.
Maailmassa on todettu toistaiseksi vain noin sata progeriatapausta. Tällä hetkellä elossa on alle 60 progeerikkoa. Sairauden totesivat ensimmäisinä Jonathan Hutchinson vuonna 1886 ja Hastings Gilford 1904. Vahvistetut progeriatapaukset ovat perinteisesti olleet satunnaisia mutaatioita. Sen vuoksi tieteellisen mielenkiinnon kohteeksi on päätynyt intialainen perhe, jossa on viisi progeriasta kärsivää lasta.
Progerian aiheuttaa 50 aminohapon deleetio lamiini-A:ta koodaavassa geenissä. Lamiini-A on proteiini, joka polymerisoituu tumassa muodostaen tumakalvon sisäpuolelle laminan, tumalevyn. Lamina tukee tuman arkkitehtuuria ja osallistuu tärkeisiin tehtäviin kuten DNA:n ja RNA:n synteesiin. Progeriapotilailla on progressiivisia poikkeavuuksia tuman muodossa ja tumakotelossa.
Muita ennenaikaista vanhenemista aiheuttavia harvinaisia sairauksia on mm. Cockaynen oireyhtymä. Wernerin oireyhtymä on samantyyppinen sairaus, mutta siinä nopea vanheneminen ilmenee vasta murrosiän jälkeen. Myös siitä kärsivien kohtalona on ennenaikainen kuolema.
Taudin kasvoina on julkisuudessa usein esiintynyt brittiläinen Hayley Okines, joka kuoli 17-vuotiaana huhtikuussa 2015.
Strömstadin kunta
thumb|right|250px|Södra Hamnen Strömstadin kaupungissa. thumb|right|250px|[[Kosterhavetin kansallispuisto sijaitsee Strömstadin kunnan saaristossa.]]
Strömstadin kunta on Länsi-Götanmaan läänissä sijaitseva Ruotsin kunta. Maakuntajaossa se kuuluu Bohusläniin. Kunnan keskustaajama on Strömstad.
Kunnan maapinta-ala on 467,47 neliökilometriä (1.1.2016) ja asukasluku 13 277 henkeä (31.12.2021).
Strömstadin kunnan alueella ovat Ruotsin läntisimmät asutut saaret Sydkoster ja Nordkoster. Kunnan saaristossa sijaitsee myös Kosterhavetin kansallispuisto.
Strömstadin kaupunkitaajaman lisäksi muita paikkakuntia ovat Skee, Seläter, Rossö, Krokstrand, Svinesund ja Tjärnö.
Strömstadista on 170 km Ruotsin toiseksi suurimpaan kaupunkiin Göteborgiin ja 154 km Norjan pääkaupunkiin Osloon. Sieltä on myös lauttayhteys Sandefjordiin Norjassa. Kunnan läpi kulkee E6-maantie ja Bohusbanan-rautatie päättyy sinne.
Vanuatunlenkko
Vanuatunlenkko (Pteropus anetianus) on Vanuatussa elävä hedelmälepakoiden heimoon kuuluva lepakkolaji. Se käyttää ravinnokseen viikunoita, leipäpuun hedelmiä, kookoksia ja kukkia. Päivänsä se viettää pieninä ryhminä puissa, mutta laji saattaa olla myös osittain päiväaktiivinen. Lepakoita syödään paikallisesti, mutta tämä vaikuttaa sen kantaan vain metsästyksen lisääntyessä välittömästi trooppisten hirmumyrskyjen jälkeen. Uhkana ovat myös paikalliset sukupuutot, koska laji on huono palaamaan alueille joilta se on jo kerran hävinnyt.
Nukumanun kieli
Nukumanu on austronesialainen kieli. Sitä puhutaan pääasiassa Papua-Uudelle-Guinealle kuuluvalla Nukumanun atollilla. Kieltä puhuu äidinkielenään noin 700 ihmistä (2003).
Vanuatunlenkko
Nisäkäsnimistötoimikunnan ehdotus lajin suomenkieliseksi nimeksi on vanuatunlenkko.
Skjomen-silta
thumb|350px|Skjomen-silta Skjomen-silta on Pohjois-Norjassa Nordlandin läänissä sijaitseva riippusilta, joka ylittää Skjomenin vuonon. Silta avattiin vuonna 1972 ja sen pituus on 711 metriä. Sillalla kulkeva tie on E6.
Strömstadin kunta
Vuonna 2007 kunnassa oli 51,84 km² peltoa, joten saman ajankohdan maapinta-alaan vertaamalla saadaan peltojen osuudeksi 11,0 prosenttia kunnan maapinta-alasta.
Kuntajaon kehitys
Vuoden 1952 kuntauudistuksessa kunnan alueelle muodostettiin "suurkunta" Vette yhdistämällä aiemmat Hogdalin, Lommelandin, Näsingen ja Skeen maalaiskunnat. Strömstadin kaupunkiin ja Tjärnön maalaiskuntaan tämä uudistus ei vaikuttanut. Strömstadin kuntablokin kuntaliitos toteutettiin jo vuonna 1967 yhdistämällä kaupunkiin Vette ja Tjärnö. Vuonna 1971 tästä Strömstadin kaupungista tehtiin Strömstadin kunta, kun Ruotsi siirtyi yhteen kuntamuotoon.
Väestönkehitys
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 59 Suomessa syntynyttä, mikä vastasi 0,5 prosenttia kunnan väestöstä. Saman ajankohdan tietojen mukaan 11,4 prosenttia kuntalaisista oli syntynyt Norjassa, johon kunta rajoittuu.
Vielä vanhempien vuoden 1984 lopun tietojen mukaan 10,3 prosenttia kunnan asukkaista oli ulkomailla syntyneitä. Tuolloin kunnassa asui 42 Suomessa syntynyttä, mikä vastasi 0,4 prosenttia kunnan väestöstä.
Sinä olet hän
Sinä olet hän on suomalaisen pop-laulaja Beritin studioalbumi vuodelta 1984. Sen tuotti Veikko Samuli. Albumi on Beritin kahdestoista ja osa hänen diskokauttaan. Se sisältää seitsemän suomalaista alkuperäissävellystä ja kolme käännösiskelmää. Kappaleista kuusi on Veikko Samulin sävellyksiä, Raul Reiman sanoitti jokaisen. Albumin äänimaailma rumpukoneineen on tyypillistä 1980-lukua, sovituksissa korostuvat rumpukompit ja syntesaattorin tarjoamia mahdollisuuksia on käytetty aktiivisesti.
Strömstadin kunta
Väestönkehitys
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 178 942 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 104 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
Sinä olet hän
Sinä olet hän -albumin myynti ylitti kultalevyrajan.
Strömstadin kunta
Elinkeinot
Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
Sinä olet hän
Muuta
Albumin avaava "Sinä olet hän" ensiesitettiin Syksyn sävel -kilpailussa 1983, mutta se ei menestynyt. Lopulta siitä kuitenkin kehkeytyi hittikappale. Berit piti kappaletta malliesimerkkinä syntetisaattorin oikeasta käytöstä ja Samulin taidonnäytteenä. Kappaleen intro kestää puolisen minuuttia. Säkeistö alkaa melodisena ja vokaalivoittoisena: "Kaivannut oon mä kuin aurinkoon ---", siltaa kertosäkeeseen ei ole. Kertosäe toistaa iskeviä riimejä "Sinä olet hän sinä olet hän ---", "Minä olen sun minä olen sun ---". Toisen säkeistön jälkeen kappale etenee kertosäkeen sijasta melko pitkään välisoittoon, jonka jälkeen toistetaan ensimmäinen säkeistö, josta edetään kertosäkeeseen ja edelleen loppuhäivytykseen. "Sinä olet hän" -laulun kertojaminä on etsinyt pitkään sitä oikeaa, ja toteaa vihdoin löytäneensä tämän. Kertoja täsmentää olevansa valmis jakamaan elämänsä tämän kanssa, mutta hän on laulun todellisuudessa jossain määrin altavastaajana lemmen suhteen, sillä hän antaa lupauksia eikä aseta ehtoja. "Sinä olet hän" julkaistiin myös albumin johtosinglenä b-puolenaan Juha Vainion sanoittama "Rantakalliolla", joka oli julkaistu jo vuonna 1983 ilmestyneellä albumilla Tässä nyt ja näin.
Strömstadin kunta
Taajamat
Kunnassa on 4 taajamaa, joiden osuus kunnan väestöstä vuoden 2010 lopussa oli 62,3 prosenttia. Taajamien ulkopuolella asui tuolloin 4 454 asukasta. Seuraavassa on lueteltu kunnan alueella sijaitsevat taajamat väkilukuineen:
Sinä olet hän
Muuta
"Siitä on niin kauan aikaa" on avausraitaa iskelmällisempi. Sen intro on melko pitkä ja sisältää melodioilla leikittelyä. Laulun kertoja kaipaa henkilöä, jonka hän on menettänyt kauan sitten. "Mun hyvä luonas on" on Beritin ja Matti Eskon rakkausballadi, jossa kertojat tunnustavat molemminpuolista rakkauttaan. Berit laulaa ensimmäisen säkeistön ja lyhyen kertosäkeen, sen jälkeen Matti Esko toistaa. Toisen kertosäkeen jälkeen he laulavat kolmannessa säkeistössä vuorotellen. "Voi tätä onnen päivää" on kesäinen kipale aurinkoisesta päivästä rannalla. A-puolen päättää iskelmä "En palaa", jossa kertoja on menettänyt rakkautensa kohteen, eikä enää kaipaa tätä. Kertosäe on rakennettu helpoksi, tarttuvaksi ja jopa korniksi "en palaa - en halaa" -riimin toistoineen.
Strömstadin kunta
Taajamat
Kunnan keskustaajama on lihavoitu.
Sinä olet hän
Muuta
B-puolen avaa "Kultani mun". Se on melodialtaan tarttuva musiikillisine jippoineen. "Siitä kauan on" on suomenkielinen versio Laid Backin menestyksestä "High Society Girl". Laulun kertoja muistelee vanhaa rakkauttaan, mukana on miesääni, joka toistaa "muistan vielä". Ääni kuuluu Veikko Samulille. Teos on mainittu syntetisaattoripopin käännöshelmeksi. "Omas tahdon olla sun" on Beritin ja Matti Eskon toinen rakkausballadi. Berit laulaa säkeistön ensimmäisen osan ja Matti Esko toisen osan. Laulu etenee kertosäkeeseen, jonka duo laulaa yhdessä. Kertojien lähimmässä tulevaisuudessa on pelkkää onnea ilman murheita ja rakkaus jatkuu ikuisesti. "Oot mun rakkaimpain" on käännös italialaisesta sävellyksestä "Aspetterò". Vauhdikkaassa kappaleessa kertojaminä vannoo ehdotonta rakkauttaan. Laulun alkuperäinen esittäjä on Nadia Biondini. Albumin päättää "Äänes mä kuulen", joka on käännösversio brittiläisestä kappaleesta "Dancing By The Moonlight". Noin 40 sekuntia kestävän intron jälkeen säkeistössä maalaillaan kuutamoillan tunnelmia. Laulun kertojaminä odottaa tapaavansa romanttisen rakkautensa kohteen aivan pian, pinnalla väreilee odotuksen tunnelma.
Strömstadin kunta
Entiset taajamat
Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:
Pientaajamat
Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Entiset pientaajamat
Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:
Kunnanvaltuusto
Ruotsissa valitaan joka neljäs vuosi edustajat valtiopäiville, aluevaltuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Strömstadin kunnanvaltuustossa vuodesta 1973 lähtien.
Piirit
Vuodesta 2016 alkaen kunta on jaettu seuraaviin piireihin:
Seurakunnat
Vuoden 2012 aluejaon mukaan kunnassa on seuraavat Ruotsin kirkon seurakunnat:
Historialliset seurakunnat
Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri", joka ei ole muodostanut omaa seurakuntaa, vaikka ne seurakuntiin rinnastetaankin.
Meidän seksikirja
Meidän seksikirja (alkuperäiseltä nimeltään Ganz schön aufgeklärt) on saksalaisen psykoterapeutti Jörg Müllerin kirjoittama nuorille suunnattu vuonna 1994 julkaistu tietokirja. Kirjassa esitetään selkeästi tekstein ja piirroksin tyttöjen ja poikien seksuaalista kehittymistä murrosiässä. Kirjan on suomentanut Marja Kyrö.
Intars Busulis
Intars Busulis (s. 2. toukokuuta 1978 Talsi, Latvian SNT, Neuvostoliitto) on latvialainen laulaja ja pasunisti. Busulis edusti Latviaa Eurovision laulukilpailussa 2009 kappaleella Probka sijoittuen semifinaalissa 19. eli viimeiselle sijalle 7 pisteellä. Hän on naimisissa ja hänellä on kaksi lasta.
Tatra T30
Tatra T30 oli tšekkoslovakialaisen Tatran vuosina 1926–1931 valmistama henkilöauto. Se asettui mallivalikoimassa menestyksekkään pikkuauton T12:n sekä isomman kokoluokan T10:n väliin.
Ranskassa autoa myytiin mallinimellä 6/24, jossa ensimmäinen numero tarkoitti ranskalaisia verohevosvoimia ja jälkimmäinen todellista tehoa.
Moottori
T30:n voimanlähteenä eteen asennettu nelitahtinen, nelisylinterinen ilmajäähdytteinen bokserimoottori. Se oli mahdollisesti maailman ensimmäinen laatuaan. Nokka-akseli oli sijoitettu moottorinlohkoon ja käytti venttiilikoneistoa työntötankojen välityksellä. Moottori oli varustettu Zenith KB 30 tai U 30 -kaasuttimella, Boschin tai Scintillan magneettosytytyksellä sekä sähköisellä käynnistimellä. Sähköjärjestelmä oli 12-volttinen. Auton huippunopeus oli 90 km/h.
Voimansiirto ja alusta
Moottorin takana oli kuiva, nelilevyinen kytkin sekä nelivaihteinen vaihteisto. Kantavana rakenteena oli Tatralle tunnusomainen keskusputkirunko.
Jäykän etuakselin päällä oli poikittain asennettu, puolielliptinen lehtijousi, joka lepäsi moottorinlohkoa vasten. Iskunvaimentimet olivat hydrauliset ja vipumalliset. Taka-akselilla oli heilurimallinen erillisjousitus. Poikittain asennettu lehtijousi oli kiinnitetty keskeltä vetopyörästön päälle ja päistään jarrukilpiin.
Taka-akselilla oli heilurityyppinen erillisjousitus ja jarruina olivat mekaanisesti toimivat nelipyörärumpujarrut.
Muunnelmia
Autosta oli useita korimuunnelmia vaihtelevilla henkilöluvuilla, muun muassa taksikäyttöön tarkoitettu erikoispitkä Normandie sekä kaksipaikkainen T30 Sport, jonka moottoritehoa oli nostettu 32 - 35 hevosvoimaan. Tämä oli saatu aikaan jatkamalla iskun pituutta 5 mm, jolla saavutettiin 1 910 cm³ iskutilavuus. Huippunopeus oli 125–130 km/h. Samaa moottoria käytettiin myöhemmin T52-mallissa.
Vuonna 1929 esiteltiin malli T30/52, joka oli varustettu samalla Sportissa ja seuraajamalli T52:ssa käytetyllä moottorilla. Moottoriteho oli 30 hevosvoimaa. Magneettosytytys oli korvattu puolan kautta toimivalla sytytyksellä. Tätä mallia valmistettiin vain 94 kappaletta, joista kaikki olivat nelipaikkaisia kaksiovisia cabrioleteja.
Korimallivalikoiman laajuuteen oli syynä se, että kuten muitakin Tatra-malleja, myös T30:ä myytiin Bohemian ja Sodomkan kaltaisille itsenäisille korivalmistajille paljaina runkoina moottoreineen ja voimansiirtoineen. Niiden päälle rakennettiin erilaisiin asiakastarpeisiin räätälöityjä ajoneuvoja.
T30:stä oli kevyt kuorma-automuunnelma T43, joka perustui T30:n rakenteeseen.
Diomedesaaret
thumb|[[Beringinsalmi satelliittikuvassa. Diomedesaaret sijaitsevat salmen keskellä.]] Diomedesaaret tai Diomedeensaaret eli Gvozdevinsaaret (, tai Oстрова Гвоздева, Ostrova Gvozdeva) on kaksi saarta käsittävä saariryhmä keskellä Beringinsalmea. Saarista läntisempi Iso-Diomede kuuluu Venäjälle ja itäisempi Pieni-Diomede Yhdysvalloille. Pienellä-Diomedellä sijaitsee noin 115 asukkaan Diomeden kaupunki. Ison-Diomeden väestö siirrettiin mantereelle toisen maailmansodan jälkeen. Saarten välissä sijaitsevasta salmesta kulkee Venäjän ja Yhdysvaltain valtakunnanraja sekä kansainvälinen päivämääräraja.
Maantiede
thumb|[[Iso-Diomede|Iso ja Pieni-Diomede. Diomeden asutuskeskus on Pienen-Diomeden länsikärjessä.]] Diomedesaaret ovat jäänne jääkaudelta, jolloin ne olivat osa nykyisen Beringinsalmen kohdalla ollutta, Euraasian ja Alaskan yhdistänyttä Beringian maakannasta. Saaret sijaitsevat keskellä Beringinsalmea pohjoisen Tšuktšimeren ja eteläisen Beringinmeren välissä ja niiden välistä kulkee Venäjän ja Yhdysvaltojen välinen valtakunnanraja. Saarten välinen salmi on noin neljä kilometriä leveä, ja siitä kulkee myös kansainvälinen päivämääräraja. Pieni-Diomede on pinta-alaltaan noin 7,2 km². Saaren yläosa on muodoltaan laakea ja sen rinteet ovat jyrkät ja kallioiset. Iso-Diomede on pinta-alaltaan noin neljä kertaa suurempi (n. 28,5 km²), mutta pinnanmuodoiltaan se on samanlainen. Fairway Rock on pieni ja asumaton luoto, joka sijaitsee noin 19 kilometriä Pienestä-Diomedestä kaakkoon.
Saarista ainoastaan Yhdysvalloille kuuluva Pieni-Diomede on vakituisesti asuttu, ja sen väestö on keskittynyt saaren länsireunalla sijaitsevaan Diomeden kaupunkiin. Diomeden asukasluku oli vuoden 2010 väestönlaskennassa yhteensä 115. Asukkaat ovat pääosin alkuperäisväestöä ja harjoittavat etupäässä luontaiselinkeinoja. Isolla-Diomedellä sijaitsee venäläinen sääasema.
Kesän keskilämpötilat Diomedessä ovat +4 ja +10 celsiusasteen välillä ja talven –23 ja –14 asteen välillä. Vuosittainen sademäärä on 25 cm ja lunta sataa noin 75 cm. Tuuli käy säännönmukaisesti pohjoisesta, keskinopeudella 27 kilometriä tunnissa. Beringinsalmi on jäässä noin puolet vuodesta, jolloin on mahdollista kävellä Diomedesaarelta toiselle. Saarilla elää muun muassa suuria lunni- ja merimetsoyhdyskuntia.
Diomedesaaria on ehdotettu välipysäkiksi Beringinsalmen halki kulkevaksi kaavaillulle tunnelille tai sillalle.
Historia
thumb|right|[[John Muirin piirros 1880-luvulta.]] Diomedesaarten varhaiset asukkaat olivat läntisiä eskimoita, jupikkeja. Heillä oli kulttuuriyhteys itäisiin eskimoihin, inuitteihin. Jupikit pyydystivät mursuja, hylkeitä ja valaita ja käyttivät kalastuksessaan keihäitä ja harppuunoita. Saarten asukkaat kävivät kauppaa molempien mantereiden välillä.
Kun Venäjä myi Alaskan Yhdysvalloille vuonna 1867, valtioiden raja vedettiin Diomedesaarten väliin. Yhdysvaltalainen John Muir vieraili Diomedesaarilla vuonna 1881 ja teki näkemästään muistiinpanoja. Vuonna 1926 Diomedesaarilla tehdyissä arkeologisissa kaivauksissa löydettiin syöksyhampaista valmistettuja käyräviivaisin kuvioin koristeltuja esineitä. Niiden on uskottu olevan eskimoiden saapumista edeltäneeltä aikakaudelta ja edustavan kanadalaisen antropologi Diamond Jennessin määrittelemää vanhaa Beringinmeren kulttuuria.
Toisen maailmansodan aikana Iso-Diomede toimi Neuvostoliiton sotilastukikohtana. Saaren väestö siirrettiin mantereelle ja kaikki liian lähelle tulleet Pienen-Diomeden asukkaat pidätettiin. Vuonna 1948 viimeiset Ison-Diomeden alkuperäisasukkaat pakkosiirrettiin mantereelle.
Maailmansodan jälkeen Diomedesaarten välissä kulki kylmän sodan osapuolten Neuvostoliiton ja Yhdysvaltojen välinen raja, jota tuolloin kutsuttiin myös ”jääesiripuksi”. Liennytyksen ja perestroikan kaudella yhdysvaltalainen uimari Lynne Cox ui 7. elokuuta 1987 saarten välisen salmen poikki Yhdysvalloista Neuvostoliittoon. 17. elokuuta 2012, lähes tarkalleen 25 vuotta myöhemmin, kädetön ja jalaton ranskalaisuimari Philippe Croizon ui saarten välin uudestaan käyttämällä erikoisvalmisteisia tekojalkoja.
Hermínio Malzone Hugo
Hermínio Malzone Hugo (6. maaliskuuta 1915 Guaxupé – 20. helmikuuta 2002) oli brasilialainen roomalaiskatolinen piispa. Hänet vihittiin papiksi Guaxupén hiippakuntaan 27. maaliskuuta 1938 ja nimitettiin Governador Valadaresin hiippakunnan piispaksi 29. tammikuuta 1957. Piispaksi vihkiminen seurasi 5. toukokuuta. Pääkonsekraattorina toimi Armando Lombardi, jota avustivat Inácio João Dal Monte ja Lafayette Libânio.
Malzone Hugo osallistui Vatikaanin toiseen kirkolliskokoukseen. Hän erosi tehtävistään piispana 7. joulukuuta 1977.
Salon seudun ammattiopisto
thumb|Tekniikan yksikkö Salon seudun ammattiopisto on Salossa sijaitseva toisen asteen ammatillinen oppilaitos. Ammattiopistossa opiskelee noin 1 700 opiskelijaa. Oppilaitoksessa voi suorittaa seuraavat perustutkinnot seuraavilla aloilla: käsi- ja taideteollisuus, kauneudenhoitoala, liiketalous- ja kauppa, majoitus- ja ravitsemus, sosiaali- ja terveysala, tekniikka ja liikenne sekä tietojenkäsittely.
Anna Q. Nilsson
Anna Quirentia Nilsson (30. maaliskuuta 1888 Ystad, Ruotsi – 11. marraskuuta 1974 Sun City, Kalifornia, Yhdysvallat) oli ruotsalais-amerikkalainen näyttelijä, joka tunnetaan yhtenä suurena mykkäelokuvatähtenä.
Anna Nilsson oli poliisikonstaapeli Per Nilssonin tytär. Hän muutti perheensä kanssa Hasslarpin ulkopuolella olevaan Helsingborgiin kahdeksanvuotiaana. Teininä hän haaveili löytävänsä onnen Amerikasta. Viisi vuotta hän työskenteli sokerijuurikaspellolla Hasslarpissa sekä hän toimi myös Halmstadissa virkailijana. Näin hän keräsi rahaa lippuun, jolla toivoi pääsevänsä Amerikkaan. Vuonna 1905 hän matkusti New Yorkiin.
Vuonna 1926 hänet nimettiin Hollywoodin suosituimmaksi naiseksi. Hän on ensimmäinen ruotsalainen nainen, joka on saanut nimensä Hollywood Walk of Famelle.
Elina Valtonen
Tausta
Valtonen vietti ensimmäiset vuotensa Helsingin Oulunkylässä, jossa hän isoveljensä kanssa oli amerikkalaisessa päiväkodissa, kunnes siirtyi Oulunkylän ala-asteelle. Vuoden 1990 lopulla perhe muutti Saksan Bonniin jossa Valtosen isä Kari työskenteli Suomen suurlähetystössä. Bonnissa Valtonen kävi saksalaisia kouluja. Perhe muutti takaisin Suomeen vuonna 1995, ja Valtonen jatkoi opiskelua Helsingin Saksalaisessa koulussa. Hän suoritti vuonna 2000 Reifeprüfung-ylioppilastutkinnon ja aloitti saman vuoden syksyllä opiskelut Teknillisessä korkeakoulussa informaatioverkostojen koulutusohjelmassa. Myöhemmin hän vaihtoi aineensa tietotekniikkaan ja aloitti vuonna 2001 opinnot myös Helsingin kauppakorkeakoulussa. Valtonen valmistui diplomi-insinööriksi Teknillisestä korkeakoulusta pääaineenaan tietoturvallisuustekniikka vuonna 2004 ja kauppatieteiden maisteriksi Helsingin kauppakorkeakoulusta pääaineenaan rahoitustaloustiede vuonna 2005.
Hän työskenteli opiskeluaikana Martti Tiurin osa-aikaisena eduskunta-avustajana 2001–2003 ja oli Valuatum Oy:n ohjelmoijana vuonna 2003. Pankkiuransa aikana Valtonen työskenteli Nordean vanhempana analyytikkona 2003–2007 sekä myöhemmin 2007–2012 johtajana Royal Bank of Scotlandissa. Valtonen oli vuonna 2015 viiden kasvuyrityksen osakas. Saman vuoden huhtikuussa hänet nimettiin ajatuspaja Liberan hallituksen puheenjohtajaksi.
Valtonen osallistui vuoden 2018 Bilderberg-kokoukseen Torinossa Italiassa.
Poliittinen ura
Elina Valtonen nousi kokoomuksen kansanedustajaksi varasijalta Uudenmaan vaalipiiristä heinäkuussa 2014, kun Jyrki Katainen siirtyi Euroopan unionin komissaariksi. Eduskuntavaaleissa 2015 hänet valittiin jatkokaudelle 6 541 äänellä. Hän oli jäsen valtiovarainvaliokunnassa ja sen verojaostossa sekä kunta- ja terveysjaostossa sekä varajäsen ulkoasiainvaliokunnassa ja Euroopan neuvostossa.
Huhtikuussa 2016 Elina Valtonen ilmoitti asettuvansa kokoomuksen puheenjohtajaehdokkaaksi kesän 2016 puoluekokouksessa. Hän sai puheenjohtajavaalissa yhteensä 122,4 ääntä eikä edennyt vaalin toiselle kierrokselle.
Kunnallisvaaleissa 2021 Valtonen oli ehdolla Helsingissä ja tuli valituksi Helsingin kaupunginvaltuustoon 15 793 äänellä. Hänen äänimääränsä oli Helsingin ja myös koko maan toiseksi suurin.
Maaliskuussa 2022 Valtonen valittiin Naton parlamentaarisen yleiskokouksen Suomen valtuuskunnan puheenjohtajaksi Ilkka Kanervan kuoleman jälkeen.
Vuoden 2023 eduskuntavaaleissa Valtonen sai 32 562 ääntä. Äänimäärä on kaikkien aikojen korkein Helsingin vaalipiirissä saatu äänimäärä.
Näkemyksiä
Valtonen on kuvannut linjaansa macronilaiseksi Ranskan sosiaaliliberaalin presidentin Emmanuel Macronin mukaan. Hän pitää markkinataloutta yksilönvapauksien mahdollistajana ja parhaana ratkaisuna köyhyyteen. Valtonen kannattaa alhaisempaa tuloverotusta ja on puhunut työn verotuksen keventämisen puolesta, joista yhtenä keinona on ansiotulojen tasaverotus. Hän kannattaa perusturvapohjaista sosiaaliturvaa, elinkeinovapauksia ja normien purkamista yksilönvapauskysymyksissä. Valtonen on arvostellut työmarkkinajärjestöjen erityiskohtelua lainsäädännössä ja vaatinut työehtosopimuksien yleissitovuuden poistamista. Lisäksi hän on puhunut mielestään ylisuuren julkisen sektorin pienentämisen tarpeellisuudesta.
Valtonen suhtautuu myönteisesti paremman elintason perässä tapahtuvaan maahanmuuttoon. Hän peräänkuuluttaa työmarkkinoiden joustavoittamista niin, että erityisesti nuoret, osatyökykyiset, vammaiset, muualta muuttaneet ja uran vaihtajat pääsevät nykyistä paremmin työn syrjään kiinni.
Valtonen sanoo kannattavansa dynaamista hyvinvointitaloutta, jossa sosiaaliturva avaa ihmisille vaihtoehtoja ja mahdollistaa aina lisäansiot perusturvaa menettämättä.
Valtonen oli mukana kirjoittamassa Liberan julkaisemaa Perustili-raporttia (2013), sekä teosta Euron tulevaisuus – Suomen vaihtoehdot (2014).
Hän on kannattanut vuonna 2016 suorien yritystukien lakkauttamista, joista säästyvät noin miljardi euroa Valtonen olisi käyttänyt yhteisöveron alentamiseen kuudella prosenttiyksiköllä. Samana vuonna Valtonen visioi, ettei yhteisöveroa olisi enää 20 vuoden kuluttua.
Valtonen ehdotti syyskuussa 2017 kokeilua, jossa ravintoloiden sääntely purettaisiin jollain alueella kokonaan. Hänen mukaansa asiakkaat turvaisivat ravintolan hygienian ja muun turvallisuuden sosiaalisen median avulla.
Helmikuussa 2018 Valtonen linjasi tiedotteessaan, ettei Sipilän hallituksen valmistelemaa esitystä sote-uudistukseksi, valinnanvapauslaiksi ja maakuntauudistukseksi tule viedä eteenpäin. Hänen mielestään malli ei saa aikaan säästöjä, ”eikä ole syytä olettaa, että malli parantaisi asiakkaiden palvelun laatua tai hoidon saatavuutta”.
Valtonen on valmis kieltämään turkistarhauksen eläinten hyvinvoinnin vuoksi ja haluaa kiristää olosuhteita, joissa eläimiä pidetään.
Valtonen on jo ennen vuoden 2015 eduskuntavaaleja vaalikonevastauksessaan kannattanut Naton jäsenyyttä.
Valtonen suhtautui kriittisesti Nord Stream -hankkeeseen. Hän teki vuonna 2016 hankkeesta kirjallisen kysymyksen Sipilän hallitukselle yhdessä Antero Vartian, Mikko Kärnän ja Anders Adlercreutzin kanssa.
Perustili
Libera-ajatuspajassa Valtonen ideoi tulonsiirtojärjestelmän kokonaisuudistuksen, perustilin, jonka pohjalta Libera julkaisi Perustili-nimisen raportin yhdessä professori Paul Lillrankin ja vapaan toimittajan Marko Hamilon kanssa. Mallissa jokainen täysi-ikäinen suomalainen saisi 20 000 euron alkupääomalla varustetun perustilin, jolta voi nostaa rahaa vapaasti kuukausittaisen nostorajan puitteissa. Tiliä pääomitetaan työnteolla. Jokaisesta palkasta osa siirtyy suoraan perustilille ja tilille voi myös säästää tämän yli. Säästämiään, alkupääoman ylittäviä varoja jokainen voi sijoittaa vapaasti ja niitä voi käyttää myös toisen henkilön palkkaamiseen siirtämällä rahaa perustililtä toiselle. Työnantajamaksut suoritetaan automaattisesti. Tuloverot maksetaan vasta kun tililtä nostetaan rahaa. Tili käyttäytyy kuin perustulo, sillä se mahdollistaa työn ja sosiaalitukien yhdistämisen. Mallin kantava ajatus on, että työnteon pitää aina kannattaa. Perustilin voi viedä pakkaselle, ja tilin mahdollinen positiivinen saldo vapautuu eläkeiässä vapaaseen käyttöön. Negatiivinen saldo annetaan anteeksi.
Ansioturvauudistus
Tammikuussa 2015 Sitra julkaisi Valtosen, Heikki Hiilamon, Osmo Soininvaaran, Juhana Vartiaisen ja Tuomas Pöystin kanssa asiantuntijaraportin ansiosidonnaisen työttömyysturvan uudistamiseksi. Raportissa ehdotetaan ansioturvan ulottamista kaikille suomalaisille ja turvan siirtämistä työttömyyskassoilta valtion alaisuuteen. Ehdotuksessa lyhennettäisiin ansiosidonnaisen päivärahan kestoa 250 päivään. Uudistuksen päämääränä on lisätä työn tarjontaa ja tehdä työttömyysturvasta kannustavampi.
Yksityiselämä
Valtosella on Jukka Lepomäen kanssa kaksi lasta. Tammikuussa 2021 Valtonen kertoi eroavansa miehestään ja huhtikuussa 2021 hän päätti ottaa vanhan sukunimensä takaisin.
Elina Valtonen asui vuonna 2016 Etelä-Espoossa. Hänen isänsä on politiikan toimittaja Kari Valtonen.